PATVIRTINTA

Smilgių gimnazijos direktoriaus

2021 m. sausio 4 d. įsakymu Nr. (1.8) V-8

**PANEVĖŽIO R. SMILGIŲ GIMNAZIJOS 2021 METŲ VEIKLOS PLANAS**

1. **SKYRIUS**

**BENDROSIOS NUOSTATOS**

1. Panevėžio rajono Smilgių gimnazijos (toliau – gimnazijos) veiklos planas 2021 metams (toliau – planas), rengiamas remiantis įstaigos 2017-2021 metų strateginiu planu, veiklos kokybės vidaus įsivertinimo rezultatais, diagnostinių ir standartizuotų testų analize, gimnazijos vadovų išsikeltais tikslais po vykdyto metinio vertinimo, nustato metinius gimnazijos tikslus ir uždavinius, apibrėžia priemones uždaviniams vykdyti.
2. Plane numatomi tikslai, uždaviniai ir veiklos prioritetai remiasi gimnazijos, Panevėžio rajono savivaldybės bei LR švietimo ir mokslo ministerijos švietimo vystymo kryptimis.
3. Gimnazijos veiklos planas skirtas gimnazijos bei ikimokyklinio ugdymo skyriaus veiklai organizuoti. Veiklos plane siekiame numatyti gimnazijos ir ikimokyklinio ugdymo skyriaus veiklos kryptis, pažangą, patenkinant asmenybės raidos lūkesčius, gerinant švietimo kokybę ir materialinį aprūpinimą.
4. **SKYRIUS**

**INFORMACIJA APIE GIMNAZIJĄ**

1. GIMNAZIJOJE VYKDOMOS PROGRAMOS

Ikimokyklinio, priešmokyklinio ugdymo programa

Pradinio ugdymo programa

Pagrindinio ugdymo programa

Vidurinio ugdymo programa

1. KLASIŲ KOMPLEKTŲ IR MOKINIŲ SKAIČIUS GIMNAZIJOJE

2017–2018 m.m. 13 klasių komplektų 246 mokiniai

2018–2019 m.m. 12 klasių komplektų 235 mokiniai

2019–2020 m.m. 13 klasių komplektų 245 mokiniai

2020–2021 m.m. 13 klasių komplektų 237 mokiniai

1. GRUPIŲ IR UGDYTINIŲ SKAIČIUS IKIMOKYKLINIO UGDYNO SKYRIUJE

2017–2018 m.m. 3 grupės 48 ugdytiniai

2018–2019 m.m. 3 grupės 56 ugdytiniai

2019–2020 m.m. 3 grupės 54 ugdytiniai

2020–2021 m.m. 4 grupės 64 ugdytiniai

1. PEDAGOGINIAI DARBUOTOJAI

|  |  |  |  |
| --- | --- | --- | --- |
| Pedagoginių darbuotojų skaičius, kvalifikacija | 2017–2018 m.m. | 2018–2019 m.m. | 2019–2020 m.m. |
| Mokytojai metodininkai | 15 | 12 | 12 |
| Vyresnieji mokytojai | 22 | 22 | 23 |
| Mokytojai | 2 | 1 | 1 |
| Neturintys kvalifikacinės kategorijos | 5 | 5 | 4 |
| Pagalbos mokiniui specialistai | 7 | 5 | 5 |

1. **SKYRIUS**

**GIMNAZIJOS VEIKLOS REZULTATAI 2017-2019 M.M.**

* + - 1. **MOKYMO(SI) REZULTATAI**

**MOKINIŲ MOKYMOSI REZULTATAI (METINIS PAŽANGUMAS)**

|  |  |  |  |
| --- | --- | --- | --- |
|  | 2017–2018 m.m. | 2018–2019 m.m. | 2019–2020 m.m. |
| 1–4 kl. | 97,5% | 98,57% | 96,42% |
| 5–8 kl. | 100% | 100% | 95,94% |
| I–IV kl. | 96,42% | 96,29% | 96,42% |
| BENDRAS: | 98,37% | 98,32% | 97,10% |

I–IV kl. mokinių mokymosi pažangumas išlieka stabilus, 1–4 kl. – sumažėjo 2,15 %, 5–8 kl. – sumažėjo 4,06 %. Bendras mokinių mokymosi pažangumas sumažėjo 1,22%.

* + - 1. **PAMOKŲ LANKOMUMAS**

|  |  |  |  |  |  |  |
| --- | --- | --- | --- | --- | --- | --- |
| Metai | Klasė | Mokinių sk. | Praleista pamokų | Tenka vienam mokiniui | Nepateisinta pamokų | Tenka vienam mokiniui |
| 2019–2020 m.m. | 1–4 kl. | 90 | 2579 | 28,65 | 92 | 1,31 |
| 2018–2019 m.m. | 1–4 kl. | 84 | 3182 | 37,88 | 1 | 0,01 |
| 2017–2018 m.m. | 1–4 kl. | 80 | 3291 | 41,13 | 0 | 0 |
| 2019–2020 m.m. | 5–8 kl. | 74 | 2736 | 36,97 | 24 | 0,32 |
| 2018–2019 m.m. | 5–8 kl. | 74 | 5958 | 80,51 | 55 | 0,74 |
| 2017–2018 m.m. | 5–8 kl. | 110 | 4987 | 45,33 | 3 | 0,02 |
| 2019–2020 m.m. | I–IV kl. | 84 | 5045 | 60,05 | 656 | 7,80 |
| 2018–2019 m.m. | I–IV kl. | 84 | 7463 | 88,74 | 986 | 11,73 |
| 2017–2018 m.m. | I–IV kl. | 56 | 5995 | 107,05 | 479 | 8,55 |
|  |  |  |  |  |  |  |

Bendras praleistų pamokų skaičius mažėja, mokinių skaičius skirtinguose klasių koncentruose didėja. Mažėja praleistų pamokų skaičius, tenkantis vienam moksleiviui. Lyginant nepateisintų pamokų skaičių, tenkantį vienam mokiniui, I–IV kl. ir 5–8 kl. nepateisintų pamokų skaičius mažėja.

1. **SKYRIUS**

**VIDAUS ĮSIVERTINIMAS**

* 1. 2020 m. gimnazijoje vyko teminis įsivertinimas, remiantis „Mokyklos, įgyvendinančios bendrojo ugdymo programas, veiklos kokybės įsivertinimo metodika“, patvirtinta Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267. Buvo pasirinkta sritis: 2. Ugdymas (is) ir mokinių patirtys. Tema: 2.2. Vadovavimas mokymuisi Rodiklis: 2.2.2. Ugdymo(si) organizavimas. Raktiniai žodžiai: Diferencijavimas, individualizavimas, suasmeninimas. Srities įsivertinimui buvo naudojama IQES online platforma. Mokytojų apklausai anketa M15, mokinių apklausai anketa Mk14, tėvų apklausai anketa T07.

1. **SKYRIUS**

**2021 M. VEIKLOS PLANO ĮGYVENDINIMAS**

**TIKSLAI IR UŽDAVINIAI**

2021 metais planuojama toliau plėtoti užsibrėžtus tikslus:

1. Nuoseklus, efektyvus ugdymo kokybės gerinimas, atsižvelgiant į mokinių gebėjimus, galimybes ir poreikius.

2. Mokymo (si) aplinkų, edukacinių erdvių kūrimas ir valdymas racionaliai naudojant materialiuosius išteklius.

3. Mokyklos bendruomenės bendradarbiavimo, kvalifikacijos ir asmeninės atsakomybės suvokimo aukštesnio lygio skatinimas.

**Tikslas: 1. Nuoseklus, efektyvus ugdymo kokybės gerinimas, atsižvelgiant į mokinių gebėjimus, galimybes ir poreikius:**

**1.1. Siekti individualios pažangos;**

**1.2. Identifikuoti ir ugdyti gabius mokinius;**

**1.3. Užtikrinti smurto ir patyčių prevenciją;**

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Terminai | Atsakingas | Lėšos | Laukiamas rezultatas |
| 1.1.Siekti individualios pažangos. | 1.1.1. Integruotų pamokų vedimas.  1.1.2. Pasirengimas įtraukiojo ugdymo plėtrai:  1.1.2.1. Priemonių plano įtraukiojo ugdymo plėtrai numatymas.  1.1.2.2. Diferencijavimas, individualizavimas, suasmeninimas (įtraukiojo ugdymo plėtra)  1.1.2. 3.Individualios pagalbos ir ugdymo planų pildymas (įtraukiojo ugdymo plėtra). | Per metus  IV ketvirtis  Per metus  Per metus | Pavaduotoja ugdymui, metodinės tarybos pirmininkas  Administracija, metodinė taryba  Metodinės tarybos pirmininkas  VGK, švietimo pagalbos specialistai | MK lėšos,  žmogiškieji ištekliai, projekto lėšos  Žmogiškieji ištekliai  MK lėšos,  žmogiškieji ištekliai  MK lėšos,  žmogiškieji ištekliai | Kiekvienas mokytojas praves bent po 5 pamokas bendradarbiaujant su mokomųjų dalykų mokytojais, kitais specialistais, soc. partneriais.  Numatytos priemonės atsispindi gimnazijos 2022 m. – 2026 m. strateginiame plane.  Pereita prie personalizuoto mokymo. Visi mokytojai sudaro galimybes mokiniams pasirinkti užduotis pagal jų gebėjimus. Šiam teiginiui pritaria ne mažiau kaip 70% mokinių ir tėvų.  Pagalbos planai sudaryti visiems spec. poreikių ir grįžusiems iš užsienio mokiniams, mokiniams paskirti koordinatoriai bei teikiama pagalba. Sudaryti planai aptarti su mokiniais tėvais ir dalykų mokytojais. |
| 1.2. Identifikuoti ir ugdyti gabius mokinius; | 1.2.1. Gabių mokinių įtraukimas į pagalbos teikimą mokiniams, turintiems mokymosi sunkumų.  1.2.2. Mokinių rengimas mokyklos, rajono, šalies, tarptautiniams konkursams, olimpiadoms, projektams.  1.2.3. Gabių muzikai ugdytinių nustatymas ikimokyklinio ugdymo grupėse. | Per metus  Pagal patvirtintą olimpiadų planą, ruošiantis renginiams  Per metus | Metodinė taryba  Metodinių grupių pirmininkai, mokytojai  Meninio ugdymo mokytoja | Žmogiškieji ištekliai  Žmogiškieji ištekliai, MK lėšos  Žmogiškieji ištekliai | Kiekvienoje klasėje bus bent po 1 mokinį, kuris teiks pagalbą mokiniams, turintiems mokymosi sunkumų.  Daugėja mokinių, sėkmingai dalyvaujančių olimpiadose, konkursuose.  Vyksta individualūs užsiėmimai. |
| 1.3. Užtikrinti smurto ir patyčių prevenciją | 1.3.1. Smurto ir patyčių, sveikatinimo ir nusikalstamumo prevencija.  1.3.2. Įgyvendinamas „Prosocialinių vertybių projektas“.  1.3.3. Socialinis emocinis ugdymas  1.3.4. Dalyvavimas projekte „Robotika prieš patyčias“ | Balandis  Per metus  Per metus  Per metus | VGK komisija  Pavaduotoja ugdymui  Soc. pedagogė, ugdymo karjerai koordinatorė  Pradinių klasių metodinė grupė | MK lėšos  MK lėšos, žmogiškieji ištekliai  MK lėšos, žmogiškieji ištekliai  MK lėšos, žmogiškieji ištekliai | Pateikta paraiška ir gautas finansavimas vaikų socializacijos projektui įgyvendinti.  Pateikta paraiška ir gautas finansavimas Visuomenės sveikatos rėmimo specialios programos įgyvendinimui 1–4 klasėms, 5–IV klasėms, ikimokyklinio ir priešmokyklinio amžiaus vaikams.  Nustatytas 1–IV klasių mokinių fizinis pajėgumas, duomenys pateikti visuomenės sveikatos priežiūros specialistei bei aptarti su mokinių tėvais.  Pravesta „Prosocialinių vertybių savaitė“, bendradarbiaujant su Panevėžio rajono Naujamiesčio gimnazijos komanda.  Įtraukiojo ugdymo matmetų pristatymas gimnazijos pedagogams.  Vykdomas projektas „Robotika prieš patyčias“. Projekto veiklos integruojamos į 4 klasės neformaliojo vaikų švietimo veiklas. |

**Tikslas:2. Mokymo(si) aplinkų, edukacinių erdvių kūrimas ir valdymas racionaliai naudojant materialiuosius išteklius:**

**2.1. Gerinti mokymo(si) sąlygas gimnazijos mokiniams;**

**2.2. Gerinti ugdymo(si) sąlygas ikimokyklinio ugdymo skyriaus ugdytiniams.**

|  |  |  |  |  |  |
| --- | --- | --- | --- | --- | --- |
| 2.1.Gerinti mokymo(si) sąlygas gimnazijos mokiniams. | 2.1.1. Edukacinių erdvių ugdytiniams ir mokiniams įrengimas bei atnaujinimas  2.1.2.Sukurti atskirą erdvę skirtą specialiosioms mokymo priemonėms (Įtraukiojo ugdymo plėtra).  2.1.3.Nuolat atnaujinami kabinetai, atliekami kasmetiniai smulkūs remonto darbai.  2.1.4. Nuolatinis IKT ir kitų mokymo priemonių atnaujinimas.  2.1.5.Mokymas(is) virtualiose aplinkose. | Per metus  Per metus  Nuolat  Per metus  Per metus | Direktorė  Pavaduotojas ūkiui, švietimo pagalbos specialistai  Pavaduotojas ūkio reikalams  Administracija,  metodinė taryba  Pavaduotoja ugdymui, metodinės tarybos pirmininkas | Projekto lėšos  Biudžeto lėšos, projekto lėšos, žmogiškieji ištekliai  Biudžeto lėšos, paramos lėšos  Biudžeto lėšos, MK lėšos  MK lėšos | Pateikta paraiška Smilgių gimnazijos sporto aikštyno atnaujinimui.  Sukurta atskira erdvė, skirta specialiosioms mokymo priemonėms (kai priemonės bus gautos iš projekto)  Atlikti kasmetiniai smulkūs remonto darbai, atnaujinti kabinetai.  Kabinetuose atnaujinti kompiuteriai, atnaujintos mokymo priemonės.  Naudojami visi gimnazijoje esantys IT resursai. Sudarytas informatikos kabineto, Aktyviosios klasės užimtumo ir fizikos kabineto planšetinių kompiuterių naudojimo grafikai. |
| 2.2. Gerinti ugdymo(si) sąlygas ikimokyklinio ugdymo skyriaus ugdytiniams. | 2.2.1. Ikimokyklinio ugdymo skyriaus pastato rekonstrukcijos darbų užbaigimas.  2.2.2. Ikimokyklinio ugdymo skyriaus gerbūvio sutvarkymas.  2.2.3. Šiltnamio įrengimas ikimokyklinio ugdymo skyriuje  2.2.4.Pasirengti ir pradėti dalyvavimą ekologiškų ir pagal nacionalinę žemės  ūkio ir maisto kokybės sistemą pagamintų maisto produktų vartojimo  skatinimo ikimokyklinio ugdymo įstaigose programoje. | 2020–2021 metai  Per metus  Kovas- balandis  Rugsėjis | Direktorė  Pavaduotojas ūkio reikalams  Skyriaus administratorė  Vaikų maitinimo organizatorė | Projekto lėšos  Biudžeto lėšos  Projekto lėšos  Projekto lėšos, biudžeto lėšos | Baigtos remontuoti vidaus patalpos, Patalpos atitinka HN.. Gautas naujas higienos pasas.  Sutvarkyti drenažo darbai, išklotos trinkelės.  Kiekvieno ikimokyklinio ugdymo skyriaus grupė turi savo šiltnamio lysvę ir ten vykdo edukacines veiklas.  Ugdytinių maitinimui naudojami ekologiški produktai. |

**Tikslas: 3. Mokyklos bendruomenės bendradarbiavimo, kvalifikacijos ir asmeninės atsakomybės suvokimo aukštesnio lygio skatinimas:**

**3.1. Užtikrinti kryptingą ir tikslingą kvalifikacijos kėlimą, gerosios patirties sklaidą;**

**3.2. Ugdyti kiekvieno bendruomenės nario atsakomybę.**

|  |  |  |  |  |  |
| --- | --- | --- | --- | --- | --- |
| 3.1. Užtikrinti kryptingą ir tikslingą kvalifikacijos kėlimą, gerosios patirties sklaidą. | 3.1.1. Kvalifikacijos poreikių nustatymas bei tobulinimo renginių organizavimas.  3.1.2. Gerosios patirties sklaida.  3.1.3.Taikomas metodinis modelis „Kolegialusis grįžtamasis ryšys“.  3.1.4.Savalaikės informacijos teikimas tėvams (globėjams, rūpintojams).  3.1.6. Organizuoti renginius, skatinančius bendruomenės pilietiškumą.  3.1.7. Įtraukiojo ugdymo galimybių plėtra.  3.1.8. Dalyvavimas nacionaliniame Ugdymo turinio atnaujinimo projekte „Skaitmeninio ugdymo turinio kūrimas ir diegimas“ (09.2.1-ESFA-V-726-03-0001) | Per metus  Per metus  Per metus  Per metus  Per metus  Per metus  Per metus | Metodinės taryba  Pavaduotoja ugdymui  Pavaduotoja ugdymui, metodinės tarybos pirmininkas  Klasių vadovai  Mokytojų metodinė taryba, savivalda  Metodinė taryba  Administracija, Metodinė taryba | MK lėšos, žmogiškieji ištekliai  Žmogiškieji ištekliai  Žmogiškieji ištekliai  Žmogiškieji ištekliai, MK lėšos  Žmogiškieji ištekliai, MK lėšos  MK lėšos  Projekto lėšos | Kiekvienas pedagoginis darbuotojas dalyvauja bent vienoje 40 val. kvalif. tobulinimo programoje.  Visi mokytojai metodininkai organizuos po 1 atvirą renginį (veiklą) per 3 metus rajono pedagogams;  Visi vyresn. mokytojai organizuos po 1 renginį per 3 metus gimnazijos mokytojams.  „Kolegialaus grįžtamojo ryšio“ tęstinumas. Per metus kiekvienas mokytojas praveda ne mažiau kaip 1 pamoką ir stebi ne mažiau kaip 1 pamoką. Ne mažiau 80 % pedagogų dalinsis patirtimi metodinėse grupėse.  Visi klasių ir grupių vadovai prie dienyno neprisijungiantiems tėvams kartą per mėnesį pateikia informaciją apie mokinio pasiekimus.  Suorganizuoti ne mažiau kaip 2 renginius, skatinančius bendruomenės pilietiškumą.  Ne mažiau kaip 60% mokytojų sudalyvaus 40 val. Kvalifikacijos kėlimo programos - renginio „Specialiųjų poreikių mokinių emocinės raiškos ypatumai, galimybės ir pagalba ugdant“ visuose 3 moduliuose. Bendradarbiaujama su Panevėžio rajono PPT.  1. Metodinėse grupėse išanalizuoti mokslininkų parengti 6 kompetencijų aprašų projektai bei vaiko raidos aprašas.  2. Bendradarbiaujama su Panevėžio r. švietimo centro metodininkėmis, diskutuojama dėl kompetencijų projektų koregavimui. |
| * 1. Ugdyti kiekvieno bendruomenės nario atsakomybę. | 3.2.1.Skatinamas tėvų ir kitų gimnazijos bendruomenės narių priėmimo ir santykių su jais kultūros ir atvirumo dialogas.   * + 1. Stiprinamas gimnazijos vaidmuo vietos bendruomenėje. Skatinama mokinių savanorystė miestelio bendruomenėje. | Per metus  Per metus | Metodinių grupių pirmininkai, savivalda  Mokytojai, klasių vadovai | Žmogiškieji ištekliai  MK lėšos, žmogiškieji ištekliai | Suorganizuoti 1–2 renginiai, į kuriuos būtų įtraukti tėveliai ir kiti bendruomenės nariai (pvz:. „Protmūšis“, įtraukiant tėvus, vaikus, mokytojus; mugės, sporto šventės, žygiai ir pan.)  Nuosekliai pildoma gimnazijos svetainė. Gimnazijos mokiniai talkina organizuojant vietos bendruomenių renginius ir juose dalyvauja. |

**IV. ĮGYVENDINIMAS IR PRIEŽIŪRA**

Siekiant, kad gimnazijos plane numatytos priemonės būtų sėkmingai įgyvendintos ir veiksmingos, bus nuolat vykdoma veiklos stebėsena ir analizė, atliekamas įsivertinimas, vykdoma strategijos idėjų sklaida gimnazijos bendruomenėje:

1. Priežiūrą vykdys gimnazijos direktorius ir gimnazijos veiklos kokybės įsivertinimo grupė.

2. Vertinimą vykdo viso proceso metu Gimnazijos taryba, Mokytojų taryba, administracija.

3. Analizė vykdoma du karus per metus, tikslų ir uždavinių įgyvendinimą įvertinant pagal Bendrojo ugdymo mokyklos veiklos kokybės įsivertinimo rodiklius.

4. Plano įgyvendinimo ataskaita rengiama kiekvienais metais gruodžio mėnesį ir aptariama Gimnazijos tarybos posėdyje, skelbiama gimnazijos interneto tinklalapyje.

5. Veiklos planą papildo metodinių grupių planai, pedagoginės stebėsenos planas, Vaiko gerovės komisijos planas ir kt.

6. Plano koregavimas atliekamas kiekvieną mėnesį, sudarant mėnesio planus.

PRITARTA

Gimnazijos tarybos posėdyje

2021-01-04

Protokolo Nr. 1